hotchpotch/miracl-hf-unified huggingface dataset:
कादम्बिनी
कादम्बिनी हिन्दुस्तान टाइम्स समूह की एक सामाजिक व साहित्यिक पत्रिका है जो नई दिल्ली से प्रकाशित होती है।
सन् १९६० में शुरू हुई कादम्बिनी पत्रिका बीते पांच दशक से निरंतर हिंदी जगत में एक खास मुकाम बनाए हुए हैं। संस्कृति, साहित्य, कला, सेहत जैसे विषयों पर सुरुचिपूर्ण सामग्री की प्रभावी प्रस्तुति इसकी पहचान। पत्रिका में संवेदना, सरोकार और स्वस्थ मनोरंजन की सुगंध के साथ-साथ जिंदगी को बेहतर बनाने का हौसला है। किशोर वय से लेकर बड़े-बुजुर्गों तक, हर किसी के लिए पठनीय।
मृदुला सिन्हा
मृदुला सिन्हा (27 नवम्बर 1942 , ग्राम छपरा, जिला मुजफ्फरपुर बिहार) वर्तमान में गोवा के राज्यपाल पद पर हैं। वे एक सुविख्यात हिन्दी लेखिका के साथ-साथ भारतीय जनता पार्टी की केन्द्रीय कार्यसमिति की सदस्य भी हैं। इससे पूर्व वे पाँचवाँ स्तम्भ के नाम से एक सामाजिक पत्रिका निकालती रही हैं।
श्रीमती सिन्हा अटल बिहारी वाजपेयी के प्रधानमन्त्रित्व-काल में केन्द्रीय समाज कल्याण बोर्ड की अध्यक्ष. भी रह चुकी हैं। उनकी पुस्तक "एक थी रानी ऐसी भी" की पृष्ठभूमि पर आधारित राजमाता विजया राजे सिन्धिया को लेकर एक फिल्मभी बनी थी।
मृदुला सिन्हा का जन्म श्रीमती अनुपा देवी व बाबू छबीले सिंह के यहाँ 27 नवम्बर 1942 को हिन्दू पंचांग के अनुसार राम-विवाह के शुभ दिन बिहार राज्य में मुजफ्फरपुर जिले के छपरा गाँव में हुआ था। मनोविज्ञान में एम०ए० करने के बाद उन्होंने बी०एड० किया और मुजफ्फरपुर के एक कॉलेज में प्रवक्ता हो गयीं। कुछ समय तक मोतीहारी के एक विद्यालय में प्रिंसिपल भी रहीं किन्तु अचानक उनका मन वहाँ भी न लगा और नौकरी को सदा के लिये अलविदा कहके उन्होंने हिन्दी साहित्य की सेवा के लिये स्वयं को समर्पित कर दिया। उनके पति डॉ॰ रामकृपाल सिन्हा, जो विवाह के वक़्त किसी कॉलेज में अंग्रेजी के प्रवक्ता हुआ करते थे, जब बिहार सरकार में मन्त्री हो गये तो मृदुला जी ने भी साहित्य के साथ-साथ राजनीति की सेवा शुरू कर दी। आज तक यह सिलसिला लगातार जारी है।अतिशय
स्पर्श की तासीर
क ख ग
मानवी के नाते
पुराण के बच्चे
विकास का विश्वास
एक दिए की दीवाली
मृदुला जी को उत्तर प्रदेश हिन्दी संस्थान से साहित्य भूषण सम्मान व दीनदयाल उपाध्याय पुरस्कार के अतिरिक्त अन्य भी कई सम्मान-पुरस्कार प्राप्त हो चुके हैं।
साहित्य में नोबेल विजेताओं की सूची
ये साहित्य में नोबेल पुरस्कार विजेताओं की सूची है:
/ 2018 / / ओल्गा टोकार्कज़ुक
असली नकली
असली नकली निम्न फ़िल्मों का नाम हो सकता है:
दो आँखें बारह हाथ
दो आँखें बारह हाथ का तात्पर्य निम्न में से किसी से हो सकता है:
ज़ॅक ऍफ्रॉन
ज़ॅकरी डेविड अलेक्सैन्दर "ज़ॅक" ऍफ्रॉन (; जन्म १८ अक्टूबर १९८७) एक अमेरिकी अभिनेता व गायक है। उन्होंने २००० की शुरुआत में अभिनय शुरू किया और डिज़्नी चैनल की फ़िल्म "हाई स्कुल म्यूज़िकल", डब्लूबी की शृंखला "समरलैंड" और २००७ की फ़िल्म "हेयरस्प्रे" से लोकप्रिय बन गए। ऍफ्रॉन ने "१७ अगेन", "मी एंड ऑरसन वेलेस", "चार्ली सेंट क्लाउड", "न्यू इयर्स इव" और "द लकी वन" जैसी फ़िल्मों में मुख्य भूमिकाएं निभाई है।
कालीघाट चित्रकला
कालीघाट चित्रकला का उद्गम् लगभग १९वीं सदी में कोलकाता के कालीघाट मंदिर में हुआ माना जाता है। इस चित्रकला में मुख्यतः हिन्दू देवी-देवताओं तथा उस समय पारम्परिक किमवदंतियों के पात्रों के चित्रण विशेषतः देखने को मिलते हैं। प्राचीन समय में इस कला के चित्रकार विभिन्न देवी-देवताओं का चित्रण इस कला द्वारा लोगों को पट चित्र में गा-गाकर सुनाया करते थे। यह चित्र वे कपड़ों एवं ताड़ के पत्तों पर बनाकर करते थे। इन चित्रों की विशेषता यह थी कि इसमें रामायण, महाभारत आदि भारत से लिए गए चित्रण पुराने समय से होता आया है। इस चित्रकला में बंगाल में समय-समय में समाज के विभिन्न वर्गों यथा स्त्री, उद्यमी, मज़दूर आदि का चित्रण मुख्यतः मिलता है। पश्चिम बंगाल की पटुवा चित्रकला भी इसी शृंखला की एक कड़ी है। इस शैली की चित्रकला में चित्रकार लम्बे-लम्बे कागजों में रामायण, महाभारत व अन्य किम्वदन्तियों पर आधारित दृश्यों का चित्रण करते हैं व गाकर उस चित्रण का व्याख्यान करते हैं।
अलाय पर्वत शृंखला
अलाय पर्वत शृंखला () मध्य एशिया में किर्गिज़स्तान के तियान शान पर्वतों से पश्चिम में ताजिकिस्तान तक ३५० किमी की लम्बाई तय करने वाली पामीर-अलाय पर्वतों की एक शाखा है। इस शृंखला का सबसे ऊँचा पहाड़ ५,५४४ मीटर लम्बा 'पिक तन्दिकूल' () है। इस शृंखला की दक्षिणी ढलानों से कई नदी-झरने वख़्श नदी में एकत्रित होते हैं जो आमू दरिया की एक उपनदी है। इसकी उत्तरी ढलानों से उभरने वाले झरनों का पानी फरग़ना वादी की तरफ़ उतरता है और सिर दरिया की उपनदियों को जल देता है।
निर्मला जोशी
निर्मला जोशी
_________________________________________________________________________________________
कवियत्रि निर्मला जोशी
जन्म : पर्वतीय नगरी - अल्मोड़ा (उ प़्रं) के पंत परिवार में। निवास: भोपाल, म.प्र.
शिक्षा : शिक्षा और प्रारंभिक कार्यक्षेत्र अल्मोड़ा। हिंदी साहित्य में स्नातकोत्तर एवं शिक्षा स्नातक। 40 वर्षों से साहित्य-साधना में रत तथा गीत की अस्मिता के लिए निरंतर संघर्षरत। कवि सम्मेलनों में व्यापक भागीदारी-स्वर-माधुर्य एवं स्तरीय रचनाओं के कारण एक विशिष्ट छाप। दूरदर्शन और आकाशवाणी के विभिन्न केंद्रों से रचनाओं, विशेषकर गीतों का नियमित प्रसारण। साहित्यिक संगोष्ठियों में सक्रिय भागीदारी। विभिन्न साहित्यिक, सामाजिक संस्थाओं द्वारा सम्मानित-पुरस्कृत।
https://web.archive.org/web/20160419082555/http://www.abhivyakti-hindi.org/lekhak/n/nirmala_joshi.htm
https://web.archive.org/web/20190401054842/http://kavitakosh.org/kk/%E0%A4%A8%E0%A4%BF%E0%A4%B0%E0%A5%8D%E0%A4%AE%E0%A4%B2%E0%A4%BE_%E0%A4%9C%E0%A5%8B%E0%A4%B6%E0%A5%80 _________________________________________________________________________________________
सिस्टर निर्मला, समाजसेवी
सिस्टर निर्मला (१९३४ - २०१५ निर्मला जोशी, राँची) ने मदर टेरेसा की मृत्युपरान्त सन् १९९७ में मिशनरीज़ ऑफ चेरिटी के सुपीरिअर जनरल का पद सम्भाला। वे एक नेपाली मूल के हिंदू-ब्राह्मण परिवार में जन्मी थी। उनके पिता भारतीय सेना में अफसर थे।
पटना में ईसाई मिशनारिओं द्वारा उनकी शिक्षा दी गई। पर वे हिन्दू बने रहे अपने २४ वर्ष की आयु तक जब उन्होंने मदर टेरेसा के काम के बारे में जाना और रोमन कैथलिक धर्म अपना लिया।
सिस्टर निर्मला को राजनीतिशास्त्र में स्नातकोत्तर डिग्री हासिल है तथा उन्होंने वकालत में खास प्रक्षिक्षण भी ली है। वे उस मंडली के कुछ पहले सिस्टरों में से थे जिनको विदेश में मिशन के लिए पनामा भेजा गया.
१९७६ में उन्होंने मिशनरीज़ ऑफ चैरिटी के मननशील शाखा का शुरुआत किया तथा उसके प्रधान बने रहे १९९७ तक जब उन्हें चुना गया सुपीरिअर जनरल के पद को सम्भालने के लिए।
सन् २००९ में भारत सरकार द्वारा सिस्टर निर्मला को पद्म विभूषण से सम्मानित किया गया। २५ मार्च २००९ को वे अपने पद से सेवानिवृत्त हुई और जर्मन महिला सिस्टर मैरी प्रेमा ने उनका पद सम्भाला।
२२ जून २०१५ को उनका निधन हो गया।
ओश प्रांत
ओश () किर्गिज़स्तान के दक्षिण-पूर्व में स्थित उस देश का एक ओब्लास्त (यानि प्रांत) है। इस प्रांत की राजधानी का नाम भी ओश शहर ही है। इस प्रांत की चीन के शिनजियांग प्रांत, ताजिकिस्तान के कूहिस्तोनी-बदख़्शान स्वशासित प्रांत और गणतंत्र-अधीन ज़िलों और उज़बेकिस्तान के अन्दीझ़ान प्रांत और फ़रग़ना प्रांत से सीमाएँ लगती हैं।
ओश प्रांत के अधिकतर लोग इसके उत्तरी भाग के मैदानी इलाक़े में रहते हैं जो फ़रग़ना वादी के छोर पर है। दक्षिण में भूमि पहाड़ी होकर अलाय पर्वतों में परिवर्तित हो जाती है। फिर अलाय वादी आती है और उसके बाद अलाय-पार पर्वत शृंखला इस प्रांत और ताजिकिस्तान के बीच की सरहद पर स्थित हैं। प्रांत के पूर्व में कारा दरिया बहता है जो उत्तरपश्चिम में नारीन नदी में मिलकर सिर दरिया बनता है।
किर्गिज़स्तान के आधे से ज़्यादा उज़बेक लोग ओश प्रांत में बसते हैं और वे प्रांतीय आबादी एक लगभग एक-तिहाई हैं। सन् २००९ की जनगणना के अनुसार प्रांत के समुदायों की आबादी इस प्रकार थी -
कारा दरिया
कारा दरिया (), जिसे कभी-कभी क़ारादरियो () भी उच्चारित किया जाता है, मध्य एशिया क्षेत्र में किर्गिज़स्तान और पूर्वी उज़बेकिस्तान में बहने वाली सिर दरिया नदी की एक प्रमुख उपनदी है।
'कारा दरिया' का मतलब 'काला दरिया' है। यह नदी कारा-कुलजा नदी और तर नदी के संगम से शुरू होती है और इसमें पानी छोड़ने वाली लगभग २०० ज्ञात उपनदियाँ हैं। कारा दरिया की लम्बाई १७७ किमी है और इसके जलसम्भर का क्षेत्रफल ३०,१०० वर्ग किमी है। यह किर्गिज़स्तान के पूर्वी ओश प्रांत से शुरू होकर फ़रग़ना पर्वतों के बराबर उत्तरपश्चिम की तरफ़ बहती है, जहाँ से यह फ़रग़ना वादी में दाख़िल होती है और फिर सीमा पर करके उज़बेकिस्तान पहुँच जाती है। फ़रग़ना वादी में इसके पानी से सिंचाई होती है और यहाँ इसका संगम नारीन नदी से होता है जिसके बाद की धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। कारा दरिया पर बहुत से बाँध हैं।
नारीन नदी
नारीन नदी () मध्य एशिया क्षेत्र में किर्गिज़स्तान और उज़बेकिस्तान में बहने वाली सिर दरिया नदी की एक प्रमुख उपनदी है। यह ८०७ किमी लम्बी नदी किर्गिज़स्तान के तियान शान पहाड़ों में उभरती है और पश्चिम में फ़रग़ना वादी और उज़्बेकिस्तान में दाख़िल होकर कारा दरिया से संगम करती है जिसके बाद इस मिश्रित धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। नारीन नदी पर बहुत से बाँध हैं। इसके जलसम्भर का क्षेत्रफल ५९,१०० वर्ग किमी है।
अलाय-पार पर्वत शृंखला
अलाय-पार पर्वत शृंखला () मध्य एशिया में पामीर पर्वतों की उत्तरतम शाखा है। यह उस स्थान पर स्थित हैं जहाँ पामीर पहाड़ और तियान शान के पर्वत आकर मिलते हैं। अलाय-पार पर्वत किर्गिज़स्तान के ओश प्रांत और ताजिकिस्तान के कूहिस्तोनी-बदख़्शान स्वशासित प्रांत के बीच की सरहद पर खड़े हैं। इनसे उत्तर में अलाय वादी और दक्षिण में मुस्कु नदी है।  यह अलाई पर्वत से ५,००० फुट ऊँचा है तथा लाल बलुआ पत्थर का बना है। इसकी चोटियों में माउंट स्टालिन (२४,५८९ फुट) एवं माउंट लेनिन (२३,३८३ फुट) उल्लेखनीय हैं। अलाय-पार शृंखला का सबसे ऊँचा पहाड़ ७,१३४ मीटर (२३,४०६ फ़ुट) ऊँचा लेनिन पर्वत () है।
यह पर्वत अत्यधिक हिमाच्छादित रहता है। इसके दक्षिण और पामीर का पठार है। इस वर्ग की अन्य श्रेणियों की तरह यह भी तृतीय कल्प (tertiary period) का माना जाता है, परंतु वास्तव में ये सभी श्रेणियाँ बहुत पहले की निर्मित हैं जो बाद में क्षरण के कारण प्राय: समभूमि अवस्था में पहुँच गई और अंत में अल्पाइन उत्थान के समय ऊपर उठ गईं।
अलाय वादी
अलाय वादी () मध्य एशिया के किर्गिज़स्तान देश के ओश प्रांत के दक्षिणी भाग में पूर्व से पश्चिम दिशा में विस्तृत एक चौड़ी और शुष्क वादी है। यह घाटी पूर्व-पश्चिम दिशा में १८० किमी लम्बी और उत्तर-दक्षिण दिशा में ४० किमी चौड़ी है और इसकी औसत ऊँचाई २५००-३००० मीटर है। घाटी के उत्तर में अलाय पर्वत हैं जिनकी ढलानें फ़रग़ना वादी पर अंत होती हैं। अलाय वादी के दक्षिण में अलाय-पार पर्वत हैं जो ताजिकिस्तान के साथ लगी सरहद पर स्थित हैं। पूर्व में ताउनमुरुन दर्रा () है जहाँ से चीन की सरहद पर स्थित इरकेश्तम () नाम की आख़री किरगिज़ बस्ती है।
अलाय वादी की परिस्थितियाँ यहाँ बसने वालों के लिए काफ़ी कठिन हैं। यहाँ से गुज़रे एक यात्री ने इस वादी का ब्यौरा देते हुए कहा कि 'बिना नौकरियों के, कठोर सर्दियों और खेती के लिए ख़राब हालत में यहाँ जीवन बहुत मुश्किल है और यहाँ के अधिकतर पुरुष अन्य जगहों पर काम ढूँढने जा चुके हैं'।
सोग़दाई भाषा
सोग़दाई या सोग़दी () एक पूर्वी ईरानी भाषा थी जो प्राचीनकाल में मध्य एशिया के सोग़दा क्षेत्र में बोली जाती थी। यह क्षेत्र आधुनिक उज़्बेकिस्तान और ताजिकिस्तान में स्थित है। ९वीं सदी तक यह भाषा लुप्त हो चुकी थी, हालांकि आधुनिक काल में यग़नोबी नामक एक पूर्वी ईरानी भाषा जीवित है जो सोग़दाई भाषा की वंशज है। तुरफ़ान और दूनहुआंग में मिली लिखाईयों में सोग़दाई लिखाईयाँ भी मिली हैं, जिनमें कई बौद्ध धर्म, मानी धर्म और ईसाई धर्म से सम्बंधित हैं।
ध्यान दीजिये की 'सोग़दाई' में 'ग़' का उच्चारण 'ग' से थोड़ा अलग है।
बातकेन
बातकेन () मध्य एशिया के किर्गिज़स्तान देश में एक छोटा सा शहर है। यह किर्गिज़स्तान के दक्षिण में प्रसिद्ध फ़रग़ना वादी में स्थित है और किर्गिज़स्तान के बातकेन प्रांत की राजधानी है। इस शहर का नाम प्राचीन सोग़दाई भाषा से आया है और इसका अर्थ 'हवाओं का शहर' है। बातकेन के क्षेत्र में १९९० के शतक के बाद चरमपंथी इस्लामी उग्रवाद शुरू हुआ जिसका असर पड़ोसी उज़्बेकिस्तान और ताजिकिस्तान पर भी था। इस कारणवश किर्गिज़स्तान की सरकार ने सन् १९९९ में ओश प्रांत को विभाजित करके बातकेन शहर पर केन्द्रित एक नया प्रांत बनाया ताकि प्रांतीय सरकार यहाँ की व्यवस्था पर पूरा ध्यान दे।
नीड़ फॉर स्पीड: द रन
नीड़ फॉर स्पीड: द रन () एक रेसिंग वीडियो गेम है जो लंबी चले आ रही "नीड़ फॉर स्पीड" फ्रेंचाईज़ी में अट्ठारहवा शीर्षक है जिसका विकास इए ब्लैक बॉक्स द्वारा व प्रकाशन इलेक्ट्रोनिक आर्ट्स द्वारा किया गया है। वी और 3डीएस संस्करण का विकास फ़ायरब्रैंड गेम्स ने किया है जिन्होंने "" और "" (दोनों डीएस संस्करण) का विकास किया था। इसे उत्तरी अमेरिका में १५ नवम्बर २०११ व यूरोप में १८ नवम्बर २०११ को रिलीज़ किया गया था।
गेम का विवरण "एक पुरे देश में चलने वाली रेस। अपनी ज़िंदगी पाने का केवल एक ही तरीका है, सैन फ्रांसिस्को से न्यू योर्क के बिच पहला आना। रफ़्तार पर कोई रोक नहीं, न कोई नियम ना कोई दोस्त। जो तुम्हारे पास है वह है तुम्हारी काबिलियत और जूनून" कह कर दिया गया है।
"नीड़ फॉर स्पीड: द रन" में एक सीधी काहानी बसी है जिसमे खिलाड़ी जैक्सन "जैक" रूरकी की भूमिका अदा करता है। एक हादसे के पश्च्यात वह रहस्यमय जुर्म गिरोह के साथ गलत लफड़ों में फंस जाता है और उसके सर पर इनाम रख दिया जाता है जिससे वह अपनी जान बचाने के लिए भाग निकलता है। इस घटना के कारण वह बोहोत बड़े क़र्ज़ में डूब जाता है जिसे वह चूका नहीं सकता. उसे उसकी साथी सैम हार्पर एक बेहद बड़ी गैर क़ानूनी रेस "द रन" में शामिल होने के लिए कहती है। द रन एक ४८२८ किमी लंबी रेस है जो सेन फ्रांसिस्को से शुरू होकर पुरे अमेरिका से होते हुए न्यू यॉर्क शहर में अंत होती है। वह उसे बताती है की जित की रकम $२५,०००,००० है जो उसका क़र्ज़ चुकाने के लिए काफ़ी है और जिसके ज़रिए वह अपनी आज़ादी खरीद सकता है परन्तु इसके लिए उसे २०० अन्य ड्राइवरों को हराना होगा। इसे और मुश्किल बनाने के लिए उसके पीछे पुलिस और जुर्म माफिया की टोली लगी हुई है जो यह सुनिश्चित करना चाहते है की वह रेस कभी पुरी न कर सके।
जलालाबाद (किर्गिज़स्तान)
जलालाबाद, जिसे किरगिज़ भाषा में जलालाबात () कहते हैं, मध्य एशिया के किर्गिज़स्तान देश का तीसरा सबसे बड़ा शहर है। यह किर्गिज़स्तान के पश्चिम में जलालाबाद प्रांत की राजधानी है और उज़बेकिस्तान के साथ लगी सरहद के पास प्रसिद्ध फ़रग़ना वादी के पूर्वोत्तरी छोर पर स्थित है। जलालाबाद अपने पानी के चश्मों के लिए मशहूर है। कहा जाता है कि इनका पानी पीने से और उसमें स्नान करने से बहुत सी बीमारियाँ ठीक हो जाती हैं। सोवियत संघ के ज़माने में यहाँ बहुत से हस्पताल बनाए गए थे और यहाँ से पानी बोतलों में किर्गिज़स्तान के अन्य हिस्सों में और दुनिया के अन्य भागों में निर्यात होता है। जलालाबाद के अधिकतर लोग उज़बेक समुदाय के हैं।
ऐतिहासिक रेशम मार्ग की एक शाखा इस शहर से निकला करती थी और बहुत से यात्री यहाँ रुका करते थे। कहा जाता है कि इस शहर की स्थापना किसी 'जलाल-उद-दीन' नामक आदमी ने कारवानों को ठहरने के लिए जगह बनाने के लिए की। उसी के नाम पर इस शहर का नाम 'जलालाबाद' (यानि 'जलाल द्वारा आबाद') पड़ा। १९वीं सदी में ख़ोक़न्द के शासक ने यहाँ एक छोटा सा क़िला बनवाया और शहर उसके इर्द-गिर्द बड़ा होता चला गया। १८७० में रूसी साम्राज्य ने इस क्षेत्र पर क़ब्ज़ा कर लिया और उन्होंने एक छावनी और फ़ौजी अस्पताल बनाया।
किर्गिज़स्तान एक पहाड़ी इलाक़ा है इसलिए यहाँ रेलमार्ग कम हैं लेकिन देश के गिनती के रेलमार्गों में से एक यहाँ से चलकर ३० किमी पूर्वोत्तर में कोकजन्ग्गक () तक जाता है।
पर्वतन
पर्वतन (अंग्रेजी: Orogeny), उन बलों और घटनाओं की व्याख्या करता है जो विवर्तनिक प्लेटों के संचलन के फलस्वरूप पृथ्वी के स्थलमंडल (पर्पटी और ऊपरी प्रवार) में आये गहन संरचनात्मक विरूपण का कारण बनते हैं। विवर्तनिक प्लेटों के इस संचलन से निर्मित यह अत्यधिक विरूपित शैल संरचनायें पर्वतजन कहलाती हैं। सामान्य शब्दों में पर्वतन वह प्रक्रिया है जिसमें वलन (folding), भ्रंशन (faulting) तथा क्षेपण (thrusting) के द्वारा किसी पर्वत का उद्भव अथवा निर्माण होता है।
पृथ्वी के इतिहास में कम 9 बार पर्वतन की गतियाँ हुई हैं। इन में अंतिम तीन रही हैं कैलीडोनियन, हरसायनियन तथा एलपाइन। इनमें से एल्प्स, एटलस, पामीर, कुनलुन तथा हिमालय का निर्माण एलपाइन पर्वतन के दौरान हुआ था।
आर्य आष्टांगिक मार्ग
अष्टांग मार्ग भगवान बुद्ध की प्रमुख शिक्षाओं में से एक है जो दुखों से मुक्ति पाने एवं तथ्य-ज्ञान के साधन के रूप में बताया गया है। अष्टांग मार्ग के सभी 'मार्ग' , 'सम्यक' शब्द से आरम्भ होते हैं (सम्यक = अच्छी या सही या सत्य)। बौद्ध प्रतीकों में प्रायः अष्टांग मार्गों को धर्मचक्र के आठ ताड़ियों (spokes) द्वारा निरूपित किया जाता है। बौद्ध धर्म के अनुसार, चौथे आर्य सत्य का आर्य अष्टांग मार्ग है - दुःख निरोध पाने का रास्ता। गौतम बुद्ध कहते थे कि चार आर्य सत्य की सत्यता का निश्चय करने के लिए इस मार्ग का अनुसरण करना चाहिए :कुछ लोग आर्य अष्टांग मार्ग को पथ की तरह समझते है, जिसमें आगे बढ़ने के लिए, पिछले के स्तर को पाना आवश्यक है। और लोगों को लगता है कि इस मार्ग के स्तर सब साथ-साथ पाए जाते है। मार्ग को तीन हिस्सों में वर्गीकृत किया जाता है : प्रज्ञा, शील और समाधि।
भगवान्‌ बुद्ध ने बताया कि तृष्णा ही सभी दु:खों का मूल कारण है। तृष्णा के कारण संसार की विभिन्न वस्तुओं की ओर मनुष्य प्रवृत्त होता है; और जब वह उन्हें प्राप्त नहीं कर सकता अथवा जब वे प्राप्त होकर भी नष्ट हो जाती हैं तब उसे दु:ख होता है। तृष्णा के साथ मृत्यु प्राप्त करनेवाला प्राणी उसकी प्रेरणा से फिर भी जन्म ग्रहण करता है और संसार के दु:खचक्र में पिसता रहता है। अत: तृष्णा का सर्वथा प्रहाण करने का जो मार्ग है वही मुक्ति का मार्ग है। इसे दु:ख-निरोध-गामिनी प्रतिपदा कहते हैं। भगवान्‌ बुद्ध ने इस मार्ग के आठ अंग बताए हैं :
इस मार्ग के प्रथम दो अंग प्रज्ञा के और अंतिम तीन समाधि के हैं। बीच के तीन शील के हैं। इस तरह शील, समाधि और प्रज्ञा इन्हीं तीन में आठों अंगों का सन्निवेश हो जाता है। शील शुद्ध होने पर ही आध्यात्मिक जीवन में कोई प्रवेश पा सकता है। शुद्ध शील के आधार पर मुमुक्षु ध्यानाभ्यास कर समाधि का लाभ करता है और समाधिस्थ अवस्था में ही उसे सत्य का साक्षात्कार होता है। इसे प्रज्ञा कहते हैं, जिसके उद्बुद्ध होते ही साधक को सत्ता मात्र के अनित्य, अनाम और दु:खस्वरूप का साक्षात्कार हो जाता है। प्रज्ञा के आलोक में इसका अज्ञानांधकार नष्ट हो जाता है। इससे संसार की सारी तृष्णाएं चली जाती हैं। वीततृष्ण हो वह कहीं भी अहंकार ममकार नहीं करता और सुख दु:ख के बंधन से ऊपर उठ जाता है। इस जीवन के अनंतर, तृष्णा के न होने के कारण, उसके फिर जन्म ग्रहण करने का कोई हेतु नहीं रहता। इस प्रकार, शील-समाधि-प्रज्ञावाला मार्ग आठ अंगों में विभक्त हो आर्य आष्टांगिक मार्ग कहा जाता है।
काराकोल
काराकोल(), जिसका एक पुराना नाम प्रझ़ेवाल्स्क () भी था, मध्य एशिया के किर्गिज़स्तान देश का चौथा सबसे बड़ा शहर है और उस राष्ट्र के इसिक कुल प्रांत की राजधानी भी है। यह प्रसिद्ध इसिक कुल झील के पूर्वी छोर पर चीन की सरहद से १५० किमी दूर स्थित है। 'प्रझ़ेवाल्स्क' शब्द में बिंदु-वाले 'झ़' अक्षर के उच्चारण पर ध्यान दें क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' और 'मेझ़र' शब्दों के आने वाली ध्वनि से मिलता है।
काराकोल की स्थापना १ जुलाई १८६९ में एक रूसी साम्राज्य की सैनिक चौकी के रूप में हुई थी। जैसे-जैसे यहाँ रूस से यात्री आते गए इसकी आबादी बढ़ती गई। 'कारकोल' का मतलब 'काला हाथ' है और समझा जाता है कि यह नाम यहाँ की काली मिटटी से सने किसानों के हाथों पर पड़ा है। सन् १८८० में यहाँ बहुत से मुस्लिम चीनी आ बसे जो चीन में हो रही लड़ाइयों से भाग रहे थे। इन्हें रूस में दूंगन लोग कहा जाता था और इनके आने से काराकोल की जनसँख्या और बढ़ी। १८८८ में जब यहाँ पर एक तिब्बत जा रहे प्रसिद्ध खोज-यात्री निकोलाई प्रझ़ेवाल्स्की () की टाईफ़ाइड से मौत हो गई तो इस शहर का नाम उसके सम्मान में बदलकर प्रझ़ेवाल्स्क रख दिया गया। इस फ़ैसले के विरुद्ध शहर में शिकायतें हुई और १९२१ में इसका नाम फिर से 'काराकोल' रख दिया गया। १९३९ में सोवियत तानाशाह जोसेफ़ स्टैलिन ने निकोलाई प्रझ़ेवाल्स्की की जन्म-शताब्दी के मौक़े पर यह नाम फिर बदलकर 'प्रझ़ेवाल्स्क' कर दिया। १९९१ में जब सोवियत संघ ख़त्म हुआ और किर्गिज़स्तान को आज़ादी मिली तो इसका 'काराकोल' नाम फिर बहाल हुआ।
काराकोल किर्गिज़स्तान का एक महत्वपूर्ण पर्यटन केंद्र है। यहाँ स्किथी लोगों जैसी बहुत सी प्राचीन संस्कृतियों के निवास रहा है और सैलानी यहाँ मिले शिला-नक़्श और स्किथी कांसे की वस्तुएँ देखने आते हैं। यहाँ के लकड़ी की मस्जिदे और गिरजे उनमें लोकप्रीय हैं। इसके अलावा यहाँ रविवार को पशु ख़रीदने-बेचने का बाज़ार लगता है। यहाँ से २० मिनट की दूरी पर तियान शान के पहाड़ों में एक स्की करने का लोकप्रीय स्थल भी है। सोवियत ज़माने में नौसेना के लिए टोरपीडो बम यहाँ इसिक कुल झील में परखे जाते थे लेकिन उनसे सम्बंधित क्षेत्रों में आम लोगों का प्रवेश वर्जित है।
इंदिरा नगर, लखनऊ
इंदिरा नगर भारत के लखनऊ शहर के व्यस्ततम इलाकों में गिना जाता है। यह उत्तर प्रदेश आवास बोर्ड (डेबिट विकास) द्वारा विकसित एशिया की सबसे बड़ी बस्ती है। शुरू में इंदिरा नगर चार ब्लॉक में विभाजित किया गया था, लेकिन अब कई क्षेत्रों में विस्तार होता जा रहा है। भूतनाथ बाजार इस इलाके का मुख्य बाजार है। यहीं पर प्रसिद्ध भूतनाथ मंदिर, अवस्थित हॅ। प्रमुख बाजारों में लेखराज बाजार, आम्रपाली बाजार, सहारा शॉपिंग सेंटर, मुंशी पुलिया, मीना बाजार, नगीना प्लाजा आदि उल्लेखनीय है। खाने पीने के केंद्रों के अलावा, इस इलाके में बैंक शाखाओं, अतिथि गृहों, बैंक्वेट हॉल और अस्पतालों, दवा की दुकानों, निर्माण सामग्री की दुकानों, स्कूलों और विभिन्न सरकारी कार्यालयों की एक बड़ी संख्या विद्यमान है। इंदिरा नगर में अच्छी तरह से विकसित कई जॉगिंग पार्क है। अरबिंदो पार्क और स्वर्ण जयंती आवास विकास द्वारा विकसित पार्कों को पर्याय के रूप में जाना जाता है।
मुंशी पुलिया मेट्रो स्टेशन तक लखनऊ_मेट्रो अमौसी से आती है।
कुकरैल फारेस्ट एक मशहूर् पिकनिक स्थल है। यहां घड़ियालों और कछुओं का एक अभयारण्य है। यह लखनऊ रिंग मार्ग पर इंदिरा नगर के निकट स्थित है। यहीं पर मानस विहार सोसाइटी द्वारा निर्मित उत्कृष्ट कालोनियां जॅसे मयूर विहार,मयूर उद्यान, मयूर रेसिडेन्सी, मयूर एन्क्लेव भी मॉजूद हँ। इस इलाके में सभी सड़कों को दुरुस्त किया जा रहा है। सभी कॉलोनियाँ बहुत अच्छी तरह से ई रिक्शा और ऑटो रिक्शा द्वारा जुडी हुई हैं। नए शॉपिंग मॉल में यहाँ स्पेंसर्स, बिग बाजार, ईज़ी डे और सबका बाज़ार जॅसी बड़ी दुकानें भी हैं। गाजीपुर में पुलिस स्टेशन स्थित हॅ।
लखनऊ के दर्शनीय स्थल
नारीन
नारीन() मध्य एशिया के किर्गिज़स्तान देश का एक शहर है और उस राष्ट्र के नारीन प्रांत की राजधानी भी है। यह नारीन नदी के किनारे बसा हुआ है जो प्रसिद्ध सिर दरिया की एक प्रमुख उपनदी है और शहर से गुज़रते हुए एक आकर्षक तंग घाटी बनाती है। इस शहर में दो क्षेत्रीय संग्रहालय, एक आकर्षक मस्जिद, एक 'हाकिमयत' नामक सरकारी कार्यालय और कुछ यात्रियों के ठहरने के होटल हैं लेकिन इनके अलावा यह एक छोटा सा शहर है। 'नारीन' शब्द मंगोल भाषा से आया है जिसमें इसका मतलब 'धूप-वाला' होता है। पुराने ज़माने में नारीन शहर पूर्व में काश्गर से पश्चिम में चुय नदी की वादी तक जाने वाली रेशम मार्ग की एक शाखा पर बसा एक छोटा सा क़स्बा हुआ करता था।
लुआनदी
लुआनदी () या लुआनती () या शूलिआनदी () तीसरी सदी ईसापूर्व से चौथी सदी ईसवी तक आधुनिक मध्य एशिया और चीन के क्षेत्र में शासन करने वाली प्राचीन शियोंगनु लोगों का एक राजवंश था। इनका ज़िक्र महान इतिहासकार के अभिलेख, हान ग्रन्थ और अन्य प्राचीन चीनी इतिहास-ग्रन्थों में मिलता है। इस परिवार के लोग शियोंगनु समाज और प्रशासन में सर्वोच्च ओहदों पर पाए जाते थे और चानयू की उपाधियाँ भी रखते थे। लुआनदी परिवार का सबसे प्राचीन ज्ञात चानयू तूमन था।
चानयू
चानयू () मध्य एशिया और चीन में शासन करने वाली बहुत-सी ख़ानाबदोश जातियों के साम्राज्यों के सर्वोच्च शासक की उपाधि हुआ करती थी। इस उपाधि का इस्तेमाल चीन के झोऊ राजवंश काल (१०४५ से २५६ ईसापूर्व) से आरम्भ होकर लगभग ८०० साल तक चला। चिन राजवंश और हान राजवंश के समकालीन शियोंगनु लोगों के लुआनदी राजपरिवार ने इसका बहुत प्रयोग किया और उस जाति में इसका प्रयोग करने वाला सर्वप्रथम शासक तूमन था। चानयू का प्रयोग समय के साथ-साथ कम अर्थ रखने लगा और छोटे-मोटे सरदार भी इसका प्रयोग करने लगे। ४०२ ईसवी के बाद इसकी बजाए सम्राटों ने ख़ागान शब्द का प्रयोग करना शुरू कर दिया।
काठात
यह भारत की एक प्राचीन जनजाति है। समय के साथ काठातो में सामाजिक संगठन अस्तित्व में आया तथा यह विचार भी आया कि हमारी लडकियो की शादी बरड वंशीय रावतो में होती है, जिससे उसके मरने पर उसे हिन्दू रीति से जलाया जाता है, दफनाया नहीं जाता। इससे धार्मिक विद्वेष की सम्भावना रहती है। इसी प्रकार बरड़ों की लड़की काठातो की बहू होती है, उसे मरने के बाद दफनाया जाता है। यह सिलसिला सैकड़ो वर्ष चला। इसमे अन्दरुनी तनाव के अलावा ऐसा कोई उदाहरण नहीं मिलता है कि जब इस बात को लेकर कोई बड़ा मनमुटाव आया हो।
तूमन चानयू
तूमन () मध्य एशिया और चीन पर प्राचीनकाल में अधिकार रखने वाले शियोंगनु लोगों का सबसे पहला चानयू (सम्राट) था। उसका शासनकाल २२० ईसापूर्व से २०९ ईसापूर्व अनुमानित किया गया है। इतिहासकारों का मानना है कि तूमन का नाम शब्द मंगोल भाषा के 'तुमेन' शब्द से लिया गया है, जिसका मतलब 'दस हज़ार' होता है।
तूमन का ज़िक्र कुछ चीनी इतिहास-ग्रंथों में हुआ है। माना जाता है कि यह भीतरी मंगोलिया के इलाक़े में शासक था और गांसू और शिनजियांग के क्षेत्र में विस्तृत युएझ़ी लोगों के अधीन था लेकिन चीन के चिन राजवंश ने हमला करके उसे उत्तर की तरफ़ खदेड़ दिया। उस समय की प्रथा के अनुसार उसने अपने बड़े पुत्र मोदू () को युएझ़ी दरबार के पास छोड़ा हुआ था जिस से युएझ़ियों को विश्वास था कि तूमन उन से वफ़ादारी करेगा। लेकिन तूमन अपने एक छोटे पुत्र और मोदू के छोटे सौतेले भाई के पक्ष में था क्योंकि वह उस पुत्र की माँ के बहकावे में आ गया था। मोदू ने यह बात भांप ली। तूमन ने अचानक युएझ़ियों पर हमला कर दिया - कहा जाता है कि उसने समझे की वे बदला लेने के लिए मोदू को मार देंगे। लेकिन इसी बजाए मोदू हिम्मत से अपनी जान बचाकर निकल गया।
तूमन मोदू की बहादुरी से अचम्भित हुआ और उसे १०,००० सैनिकों के एक दस्ते का सिपहसालार बना दिया। मोदू ने अपने अधीन सैनिकों को अभ्यास कराया कि वे अपने तीर बिना प्रश्न करे उसी दिशा में चलाये जिस दिशा में वह स्वयं एक विशेष तीर चलाये जो उड़ते हुए सीटी की आवाज़ करे। फिर उसने इन्हें अपने प्रिय घोड़े, अपनी पत्नी और अपने पिता के प्रीय घोड़े की ओर तीर चलाकर आज़माया। सैनिकों ने बेझिझक तीनों पर तीर चला दिए। फिर मोदू ने अपने पिता तूमन पर जब अपने सीटी-वाले तीर दाग़े तो उसके सिपाहियों ने तूमन पर तीर चलाकर उसे मार डाला। मोदू नया चानयू बना। उसने सबसे पहले अपने सौतेले भाई और उसकी माँ को मरवाया और फिर उन सभी शियोंगनु अधिकारीयों को जिन्होनें उसका आदेश मनानें में आनाकानी करी।
लियाओ नदी
लियाओ नदी या लियाओ हे () पूर्वोत्तरी चीन की मुख्य नदी है। इसकी कुल लम्बाई १,३४५ किमी है और चीन के लियाओनिंग प्रांत और लियाओदोंग प्रायद्वीप का नाम इसी नदी पर पड़ा है।
इस नदी की पश्चिमी शाखा शार मोरोन नदी () और लाओहा नदी () नदियों के मिलने से बनती है। आगे चलकर इसका विलय ख़ीन्गन पहाड़ों () से उतरने वाली शिन्काई नदी () से होता है। लियाओ की पूर्वी शाखा का नाम दोंग लियाओ नदी () है और लियाओनिंग प्रांत के मध्य भाग के पहाड़ों से निकलती है। यह दोनों शाखाएँ लियाओनिंग, जीलिन और भीतरी मंगोलिया प्रान्तों के मिलन क्षेत्र में विलय होती हैं और फिर मैदानी इलाक़े से निकलकर बोहाई सागर में बह जाती है। लियाओ नदी में चिआन पर्वतों से उतरने वाली हून हे () और ताईज़ी हे () नामक दो उपनदियाँ भी मिलती हैं।
पूर्वोत्तरी चीन के कुछ शेनयांग जैसे महत्वपूर्ण शहर लियाओ नदी के किनारे बसे हुए हैं। कुल मिलकर लियाओ नदी का जलसम्भर क्षेत्र २,३२,२०० वर्ग किमी है।
रडार इमेजिंग सेटेलाइट
भारतीय अंतरिक्ष अनुसंधान संगठन द्वारा आंध्रप्रदेश के श्रिहरिकोटा से २६ अप्रैल २0१२ को ध्रुविय उपग्रह प्रक्षेपक यान -१९ की सहायता से छोड़ा गया उपग्रह है। इसका प्रयोग रक्षा उद्देशयों तथा आपदा प्रबंधन में करने का निश्चय किया गया है। इसे अंतरिक्ष में २६ अप्रैल की सुबह पांच बजकर 47 मिनट पर भेजा गया। इसका वजन 1858 किलोग्राम है। यह वर्ष 1993 के बाद से अब तक का सबसे भारी उपग्रह है। यह प्रक्षेपित होने के तीन दिन बाद तस्वीरें उतारने और भेजने का काम आरंभ कर देगा। यह अगले ५ वर्षों तक सक्रीय रहेगा।
एरियल १
एरियल १ को 'यूके १' तथा 'एस ५१' के नाम से भी जाना जाता है। यह ब्रिटेन द्वारा अपने 'एरियल' कार्यक्रम के तहत अंतरिक्ष में भेजा गया पहला उपग्रह था। इसे २६ अप्रैल १९६२ को अमेरिका में स्थित केप केनावेरल एयरफोर्स स्टेशन से अमेरिकी थोर डेल्टा रॉकेट के जरिए अंतरिक्ष में प्रक्षेपित किया गया था। इसके साथ ही ब्रिटेन दुनिया में सोवियत रूस और अमेरिका के बाद अंतरिक्ष में उपग्रह भेजने वाला तीसरा देश बन गया। इस उपग्रह को अमेरिकी अंतरिक्ष एजेंसी 'नासा' द्वारा वर्ष १९५९ व १९६० में ब्रिटेन व अमेरिका के मध्य हुई राजनीतिक चर्चाओं के बाद एक अनुबंध के तहत निर्मित किया गया था। यह अंतरराष्ट्रीय सहभागिता के तहत अंतरिक्ष में भेजा गया पहला उपग्रह भी था। ६२ किलोग्राम वजनी इस बेलनाकार उपग्रह का व्यास ५८ सेमी और उंचाई २२ सेमी थी। इसमे एक टेप रिकॉर्डर के अलावा कॉस्मिक किरणों, सौर-विकिरणों और आयनमंडल संबंधी प्रयोग व अध्ययन के लिए वैज्ञानिक उपकरण लगे थे। चौदह साल तक पृथ्वी की कक्षा में रहने के बाद यह उपग्रह २४ मई १९७६ को वहां से विस्थापित हो गया।
मोदू चानयू
मोदू चानयू () मध्य एशिया, मंगोलिया और उत्तरी चीन के कई इलाक़ों पर प्राचीनकाल में अधिकार रखने वाले शियोंगनु लोगों का एक चानयू (सम्राट) था। मोदू को शियोंगनु साम्राज्य का निर्माता भी कहा जाता है और उसका शासनकाल २०९ ईसापूर्व से १७४ ईसापूर्व तक चला। मोदू ने अपने अधीन मंगोलिया के स्तेपी क्षेत्र के ख़ानाबदोश क़बीलों को संगठित किया और चीन के चिन राजवंश के लिए ख़तरा बन गया। उसका शियोंगनु साम्राज्य पूर्व में लियाओ नदी से लेकर पश्चिम में पामीर पर्वतों तक और उत्तर में साइबेरिया की बायकल झील तक विस्तृत था।
तूमन चानयू () मोदू का पिता था और उसका ज़िक्र कुछ चीनी इतिहास-ग्रंथों में हुआ है। माना जाता है कि तूमन भीतरी मंगोलिया के इलाक़े में शासक था और गांसू और शिनजियांग के क्षेत्र में विस्तृत युएझ़ी लोगों के अधीन था लेकिन चीन के चिन राजवंश ने हमला करके उसे उत्तर की तरफ़ खदेड़ दिया। उस समय की प्रथा के अनुसार उसने अपने बड़े पुत्र मोदू को युएझ़ी दरबार के पास छोड़ा हुआ था जिस से युएझ़ियों को विश्वास था कि तूमन उन से वफ़ादारी करेगा। लेकिन तूमन अपने एक छोटे पुत्र और मोदू के छोटे सौतेले भाई के पक्ष में था क्योंकि वह उस पुत्र की माँ के बहकावे में आ गया था। मोदू ने यह बात भांप ली। तूमन ने अचानक युएझ़ियों पर हमला कर दिया - कहा जाता है कि उसने समझे की वे बदला लेने के लिए मोदू को मार देंगे। लेकिन इसी बजाए मोदू हिम्मत से अपनी जान बचाकर निकल गया।
तूमन मोदू की बहादुरी से अचम्भित हुआ और उसे १०,००० सैनिकों के एक दस्ते का सिपहसालार बना दिया। मोदू ने अपने अधीन सैनिकों को अभ्यास कराया कि वे अपने तीर बिना प्रश्न करे उसी दिशा में चलाये जिस दिशा में वह स्वयं एक विशेष तीर चलाये जो उड़ते हुए सीटी की आवाज़ करे। फिर उसने इन्हें अपने प्रिय घोड़े, अपनी पत्नी और अपने पिता के प्रीय घोड़े की ओर तीर चलाकर आज़माया। सैनिकों ने बेझिझक तीनों पर तीर चला दिए। फिर मोदू ने अपने पिता तूमन पर जब अपने सीटी-वाले तीर दाग़े तो उसके सिपाहियों ने तूमन पर तीर चलाकर उसे मार डाला। मोदू नया चानयू बना। उसने सबसे पहले अपने सौतेले भाई और उसकी माँ को मरवाया और फिर उन सभी शियोंगनु अधिकारीयों को जिन्होनें उसका आदेश मनानें में आनाकानी करी।
२०९ ईपू में तूमन को हटाकर चानयू बनने के बाद, सबसे पहले उसने शियोंगनुओं के पूर्वी पड़ोसी दोंगहु लोगों पर हमला करके उन्हें २०८ ईपू में अपने अधीन कर लिए। फिर उसने उत्तरी मंगोलिया के दिंगलींग लोगों को हराकर शक्तिशाली युएझ़ी लोगों पर निशाना साधा। २०३ ईपू में युएझ़ी लोग हार गये और उसके अधीन हो गए। मोदू की इन सफलताओं को देखकर सभी शियोंगनु सरदारों ने उसको अपना सर्वोच्च शासक मान लिया। २०० ईपू में उसने चीन के हान राजवंश के साथ तीन साल की लड़ाई के बाद हान सम्राट गाओदी () को हरा दिया। मोदू के सैनिकों ने हान सम्राट को घेर लिया लेकिन हान राजदरबार में मोदू की पत्नी को रिश्वत खिलाकर किसी तरह अपने सम्राट की जान बचाई। अगले ७० साल तक चीनियों को शियोंगनुओं में अपनी राजकुमारियाँ विवाहित करके किसी तरह अपना साम्राज्य बचाए रखना पड़ा। मोदू ने पूरे चीन पर क़ब्ज़ा करने की कोशिश नहीं करी क्योंकि उसे लगा की इतने बड़े इलाक़े पर एक विदेशी ताक़त का शासन टिक पाना कठिन होता। पश्चिम में तारिम द्रोणी के नख़्लिस्तान (ओएसिस) राज्यों ने मोदू की अधीनता स्वीकार कर ली। अपने शासन काल में मोदू ने २६ राज्यों पर २६ जंगी अभियान चलाये और उसे इतिहास में एक महान सैनिक रणनीतिज्ञ माना जाता है।
अज्ञान
अज्ञान - वस्तु के ज्ञान का अभाव। अज्ञान दो प्रकार का हो सकता है- एक वस्तु के ज्ञान का अत्यंत अभाव, जैसे सामने रखी वस्तु को न देखना; दूसरा वस्तु के वास्तविक स्वरूप के स्थान पर दूसरी वस्तु का ज्ञान। प्रथम अभावात्मक और दूसरा भावात्मक ज्ञान है। इंद्रियदोष, प्रकाशादि उपकरण, अनवधानता आदि के कारण अज्ञान उत्पन्न होता है।
न्याय दर्शन में अज्ञान आत्मा का धर्म माना गया है। सौतांत्रिक वस्तु के ऊपर ज्ञानाकार के आरोपण को अज्ञान कहते हैं। माध्यमिक दर्शन में ज्ञान मात्र अज्ञानजनित है।
भावात्मक अज्ञान सत्य नहीं है क्योंकि उसका बोध हो जाता है। यह असत्य नहीं भी है क्योंकि रज्जु में सर्पादि ज्ञान से सत्य भय उत्पन्न होता है। अतएव वेदांत में अज्ञान अनिर्वचनीय कहा गया है।
सांसारिक जीवन के अज्ञान के अतिरिक्त भारतीय दर्शन में अज्ञान को सृष्टि का आदि कारण भी माना गया है। यह अज्ञान प्रपंच का मूल कारण है। उपनिषदों में प्रपंच को इंद्र की माया का नाना रूप माना गया है। माया के आवरण को भेदकर आत्मा या ब्रह्म का सद्ज्ञान प्राप्त करने का उपदेश दिया गया है। बौद्ध दर्शन में भी अविद्या अथवा अज्ञान से प्रतीत्य समुत्पन्न संसार की उत्पत्ति बतलाई गई है। अद्वैत-वेदांत में अज्ञान को आत्मा के प्रकाश का बाधक माना गया है। यह अज्ञान जान-बूझकर नहीं उत्पन्न होता, अपितु बुद्धि का स्वाभाविक रूप है। दिक्‌, काल और कारण की सीमा में संचरण करने वाली बुद्धि अज्ञानजनित है, अत बुद्धि के द्वारा उत्पन्न ज्ञान वस्तुत अज्ञान ही है। इस दृष्टि से अज्ञान न केवल वैयक्तिक सत्ता है अपितु यह एक व्यक्ति निरपेक्ष शक्ति है, जो नामरूपात्मक जगत्‌ तथा सुखदुखादि प्रपंच को उत्पन्न करती है। बुद्धि से परे होकर तत्साक्षात्कार करने पर इस अज्ञान का विनाश संभव है।
मनास की दास्तान
मनास की दास्तान () मध्य एशिया के किरगिज़ लोगों की एक शौर्य काव्य-गाथा है। यह १८वीं सदी में लिखी गई थी लेकिन हो सकता है कि इसकी कहानी उस से पहले से प्रचलित हो। मनास किरगिज़ लोगों का एक ऐतिहासिक महानायक था। मनास कथा में उसे बहुत बहादुर बताया गया है और बतलाया जाता है कि कैसे उसने किरगिज़ लोगों के बहुत दुश्मनों से टक्कर लेकर उन्हें हराया, जैसे कि ख़ितानी, ओइरत लोग, उईग़ुर और अफ़ग़ान​।
मनास-दास्तान किरगिज़ भाषा की सब से महत्वपूर्ण साहित्य-कृति मानी जाती है। किर्गिज़स्तान में यह वीर-कथा रस्मी रूप से गाकर सुनाई जाती है और मनास-दास्तान सुनाने वाले को 'मनासची' () कहा जाता है। मनास गाथा में क़रीब ५ लाख पंक्तियाँ हैं जो महाभारत से ढाई गुना है (हालाँकि महाभारत शब्दों के हिसाब से अधिक लम्बी है)। इस कथा के कुछ रूपों में मनास को नोगाई ख़ान बताया गया है। १९९५ में किर्गिज़स्तान की सरकार ने मनास की १००० वीं जन्म जयंती का राष्ट्रोत्सव मनाया।
तलास
तलास () मध्य एशिया के किर्गिज़स्तान देश में एक छोटा-सा शहर है और उस राष्ट्र के तलास प्रांत की राजधानी भी है। तलास शहर १८७७ में रूसी साम्राज्य के ज़माने में भेजे गए लोगों द्वारा तलास नदी की वादी में दो ऊँची पर्वत शृंखलाओं के बीच बसाया गया था। इस शहर के दक्षिण में बेश-ताश वादी है (बेश-ताश का मतलब किरगिज़ भाषा में 'पांच पत्थर' होता है)।
तलास शहर व्यापारिक रूप से तलास नदी की घटी में ही स्थित काज़ाख़स्तान के तराज़ शहर से जुड़ा हुआ था। जब सोवियत संघ ख़त्म हुआ तो किर्गिज़स्तान और काज़ाख़स्तान दो अलग राष्ट्र बन गए और उनकी आपसी सीमा पर काज़ाख़स्तान ने कई रोकें लगा दीं। तलास शहर किर्गिज़स्तान की चुय नदी की घाटी और राजधानी बिश्केक से अपने पास के पर्वतों के कारणवश कटा हुआ था इसलिए सीमा बंद हो जाने का इस शहर की अर्थव्यवस्था पर बहुत बुरा असर पड़ा। यहाँ के किर्गिज़स्तान के बाक़ी इलाक़ों में जाने के लिए बहुत से मोड़ो वाली एक ३,५०० मीटर ऊँची पहाड़ी सड़क से गुज़ारना पड़ता है जिसपर यातायात धीरे चलता है। बर्फ़बारी की वजह से सर्दियों में यह सड़क पूरी तरह बंद हो जाती है।
मनास की दास्तान किर्गिज़स्तान की राष्ट्रीय वीर-गाथा है और मनास का जन्मस्थल तलास प्रांत के आला तू () पर्वतों में बताया जाता है। तलास शहर से चंद किलोमीटर दूर एक मक़बरा है जिसका नाम 'कुम्बोज़ मनास' () है (यानि 'मनास का गुम्बज़')। लेकिन सन् १३३४ (अनुमानित) में बने इस गुम्बज़ पर 'अमीर अबूका की बेटी और स्त्रीयों में महानतम, केनिकेज़ ख़ातून​' का नाम दर्ज है। इसपर यह मान्यता है कि यह मनास की पत्नी ने जान-बूझकर ग़लत लिखवाया ताकि मनास के दुश्मन चकमा खा जाएँ और उसके शव का निरादर न कर सकें। इस मक़बरे को अब एक संग्रहालय बना दिया गया है।
मिडनाइट्स चिल्ड्रेन
मिडनाइट्स चिल्ड्रेन () (१९८१) में प्रकाशित सलमान रश्दी के द्वारा लिखा गया एक उपन्यास है। इस उपन्यास का शिल्प जादुई यथार्थवाद पर आधारित है।
'मिडनाइट्स चिल्ड्रेन' स्वतंत्रता के बाद की घटनाओं पर आधारित है। इस कहानी का नायक और मुख्य चरित्र सलीम सिनाई है। सलीम सिनाई का जन्म १५ अगस्त १९४७, रात के 12 बजे हुआ था। इसी वजह से सलीम का जन्म टेलीपैथिक शक्तियों के साथ हुआ था।
"इमरजेंसी" के बाद सलीम और बाकी लोग अपनी-अपनी शक्तियां खो देते हैं। शक्तियां खोने के बाद सलीम अपनी और अपने देश की कहानी अपने बेटे के लिए लिखता है, जिसे अपने पिता से वही असाधारण शक्तियां मिलती हैं।
एफ आई आर (धारावाहिक)
एफ आई आर सब टीवी पर दिखाया जाने वाला एक हास्य धारावाहिक है। जो 31 जुलाई 2006 से 23 जनवरी 2015 तक सोमवार से शुक्रवार रात 10:30 को प्रसारित होता था।
विक्टोरियस
विक्टोरियस () एक अमेरिकी धारावाहिक है जिसकी रचना डैन श्निडर द्वारा निकलोडीयन के लिए की गौ है। यह शृंखला गायिका बनने की इच्छा रखने वाली टोरी वेगा (विक्टोरिया जस्टिस), एक युवा लड़की जो होलीवुड आर्ट्स हाई स्कुल में कला की शिक्षा ले रही है, के इर्द-गिर्द घुमती है जो उस विद्यालय में अपनी बड़ी बहन ट्रीना (डैनिएला मोनेट) की जगह लेती है। विद्यालय के पहले ही दिन उसकी मुलाकात आंद्रे हैरिस (लियोन थोमस III), रॉबी शापिरो (मैट बेनेट), रेक्स पावर्स (रॉबी की कठपुतली), जेड वेस्ट (एलिज़ाबेथ गिलिस), कैट वैलेन्टिन (एरियाना ग्रांडे) और बेक ऑलिवर (इवान जोगिया) से होती है।
तमग़ा
तमग़ा () मध्य एशिया, मंगोलिया और उसके आसपास के इलाक़ों में बसने वाले प्राचीन ख़ानाबदोश क़बीलों की संस्कृति में विशेष मोहरों और चिह्नों को कहा जाता था। यही शब्द इन लोगों से सम्पर्क रखने वाली बहुत सी अन्य संस्कृतियों में प्रवेश कर गया, जिनमें भारतीय उपमहाद्वीप, ईरान, तुर्की और कुछ अन्य देश शामिल हैं। हिन्दी में 'तमग़ा' शब्द का मतलब प्रमाण के रूप में दिए जाने वाले किसी भी विशेष चिह्न के लिए प्रयोग होता है, मसलन खेल में जीतने पर प्रमाण के रूप में मिलने वाले पदक (मेडल) को अक्सर 'तमग़ा' कहा जाता है। पारम्परिक रूप से सरकारी शुल्क अदा करने पर या अन्य सरकारी दस्तावेज़ों पर लगने वाली मोहर को भी उत्तर भारत में 'तमग़ा' कहा जाता था।
'तमग़ा' में बिंदु-वाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
यह कुछ ओग़ुज़​ तुर्की क़बीलों के तमग़े हुआ करते थे -
एक दुसरे से करते हैं प्यार हम
एक दुसरे से करते हैं प्यार हम यह भारतीय शो हे। जो स्टार प्लस चैनल पर प्रदर्शित होती है।
एक हज़ारों में मेरी बहना है
एक हजारों में मेरी बहना है एक भारतीय साबुन ओपेरा उस पर अकड़ स्टार प्लस शो 3 अक्टूबर 2011 को प्रीमियर हुआ और हर सोम - शुक्र 8:30 बजे (आईएसटी) अकड़। शो के बारे में दो बहनों जीविका और मानवी, जो प्रत्येक पर्याप्त अन्य उनके जीवन और भी सांस साझा प्यार है।
अधिदेवता
अधिदेवता या अधिदेवी ऐसे देवता या देवी को कहते हैं। जो किसी स्थान, परिवार, गाँव, शहर, व्यक्ति, राष्ट्र, व्यवसाय या अन्य चीज़ का रक्षक होने के लिए विशेष मान्यता रखता हो। उदाहरण के लिए हिन्दू धर्म में ज्ञान की अधिदेवी सरस्वती हैं।
अंग्रेज़ी में अधिदेवता या अधिदेवी को 'ट्यूटेलरी' () कहा जाता है।
हिन्दू धर्म में कई प्रकार के अधिदेव हुआ करते हैं। गाँवों के अधिदेवों को 'ग्राम देवता' भी कहा जाता है। परिवारों के अधिदेवों को 'कुलदेवता' और 'इष्टदेवता' कहा जाता है। किसी प्रान्त या समुदाय के देवता को 'लोकदेवता' कहा जाता है।
प्राचीन रोम की सभ्यता में अधिदेव हुआ करते थे। मसलन लानूवियम () शहर की कुलदेवी जूनो () थीं।
पति
पति बहुत-सी हिन्द-ईरानी भाषाओँ में 'स्वामी' या 'मालिक' के लिए एक शब्द है। यह संस्कृत, हिन्दी, अवस्ताई फ़ारसी और बहुत सी अन्य भाषाओँ में देखा जाता है। इसका स्त्रीलिंग रूप 'पत्नी' है, जिसका अर्थ 'स्वामिनी' या 'मालकिन' निकलता है। यह शब्द अक्सर दूसरे शब्दों के पीछे स्वामित्व दिखाने के लिए जोड़ा जाता है, जैसे कि 'लखपति', 'सेनापति' और 'क्षेत्रपति'। आधुनिक हिन्दी, नेपाली, बंगाली और अन्य हिन्द-आर्य भाषाओँ में अकेले 'पति' शब्द का अर्थ 'शौहर' होता है और 'पत्नी' का अर्थ 'बीवी'। यह 'दम्पति' जैसे शब्दों में भी प्रयोग होता है, जिसका अर्थ है 'घर के मालिक-मालकिन'।
माना जाता है कि 'पति' शब्द अति-प्राचीन है और आदिम हिन्द-यूरोपीय भाषा से उत्पन्न हुआ था। अवस्ताई भाषा जैसी प्राचीन ईरानी भाषाओँ में भी 'दमन-पैति' जैसे शब्द थे, जो संस्कृत के 'दम्पति' शब्द का सजातीय शब्द है। 'पति' के सजातीय शब्द बहुत सी हिन्द-यूरोपीय भाषाओँ में मिलते हैं। मसलन अंग्रेज़ी का एक शब्द 'डॅस्पॉट​' (despot) है, जो यूनानी भाषा के δεσ-πότης (देस-पोतिस) से विकसित हुआ है। यूनानी में इसका अर्थ 'मालिक, स्वामी, शासक' हुआ करता था और अंग्रेज़ी में इसका मतलब बदलकर 'तानाशाह' हो गया है। लातिनी भाषा में इस 'पोती' का अर्थ यूनानी और संस्कृत से ज़रा बदल गया और 'स्वामी' कि जगह इसका अर्थ 'क्षमता' बन गया। यह अर्थ-परिवर्तन भाषाविज्ञान में 'संज्ञा से विशेषण बन जाने के परिवर्तन का उदाहरण' बुलाया गया है। इस से अंग्रेज़ी के पोटेंट (potent, यानि 'शक्तिशाली'), पोटेंशियल (potential, यानि 'क्षमता') और पोटेंटेट​ (potentate, यानि 'शासक') शब्द आये हैं। यूरोप की लिथुएनियाई भाषा में 'पत्स' (pats) शब्द का अर्थ हिन्दी के 'पति' की तरह ही 'शौहर' होता है।
कोंडागाँव जिला
कोंडागाँव ज़िला भारत के छत्तीसगढ़ राज्य का एक ज़िला है। ज़िले का मुख्यालय कोंडागाँव है। मुख्यमंत्री डॉ रमन सिंह ने 15 अगस्त 2011 को 9 और नए ज़िलों की घोषणा की, जो 1 जनवरी 2012 से अस्तित्व में आ गए।
फ़रवहर
फ़रवहर, जिसे प्राचीन फ़ारसी में प्रवहर लिखते थे, पारसी पंथ का सब से अधिक पहचाने जाने वाला चिह्न है। बीसवीं सदी में ईरान पर राज करने वाले पहलवी राजवंश ने इसे अपने साम्राज्य का और ईरानी राष्ट्र का चिह्न भी चुना था। इसमें एक परों वाले चक्र के बीच एक राजसी आकृति का दाढ़ी वाला व्यक्ति दर्शाया जाता है।
अवस्ता (पारसी ग्रन्थ) में 'फ़्रवशी' दिव्य रक्षक-आत्मा को कहते हैं। इसके विपरीत 'उर्वन' वह आत्मा होती है जो संसार में अच्छे-बुरे की अनंत लड़ाई में अच्छाई के लिए लड़ने भेजी जाती है। यह मान्यता है कि शारीरिक मृत्यु के चार दिन बाद उर्वन फ़्रवशी को लौट जाती है और संसार में हुए अपने अनुभवों को फ़्रवशी को दे देती है। 'फ़रवहर' शब्द इसी 'फ़्रवशी' शब्द से उत्पन्न हुआ है और आधुनिक सोच है कि यह चिह्न उसी रक्षक आत्मा को दर्शाती है। ध्यान दें कि 'फ़्रवशी' शब्द 'फ़्रवर्ती' का एक रूप है, क्योंकि 'र्त' अवस्ताई भाषा में अक्सर 'श' बन जाता था।
पर-युक्त चक्र या पर-युक्त सूर्य का चिह्न मध्य पूर्व के क्षेत्र में प्राचीनकाल से प्रयोग होता आया है। यह कांस्य युग की मोहरों में भी देखा जा सकता है। कुछ समय बाद इस चक्र के अन्दर एक मनुष्य की आकृति भी डाली जाने लगी थी। असीरियाई लोगों के लिए यह उनके अशूर () नामक देवता का रूपांकन था। यह फ़रवहर के चिह्न का स्रोत होने के बावजूद यह ज्ञात नहीं है कि जिन ईरानी विद्वानों ने इस चिह्न का प्रयोग पारसी पंथ में आरम्भ किया। वे इस चिह्न के साथ क्या मतलब जोड़ते थे। इतना ज़रूर है कि ईरान में इसे सबसे पहले शाही शिलालेखों में देखा गया इसलिए शायद यह 'ख़्वारनाह​' का प्रतीक रहा हो। 'ख़्वारनाह​' () शब्द का मतलब पारसी धर्म-ग्रंथों में 'सम्राट की दिव्य महानता' निकलता है, यानि वह दिव्य महानता जो किसी शासक या सम्राट के साथ जुड़कर उसकी सहायता करे। संभव है कि फ़रवहर इन शिलालेखों में सम्राट की फ़्रवशी दर्शा रहा हो।
निव्ख़ लोग
निव्ख़ या निव्ख़ी () या गिल्यक एक मानव समुदाय है जो रूस के सूदूर-पूर्व में साख़ालिन द्वीप और ख़ाबारोव्स्क क्राय में अमूर नदी के सागर से मिल जाने वाले क्षेत्र में रहता है। यह इस क्षेत्र के प्राचीनतम निवासी माने जाते हैं। प्राचीनकाल में यह गर्मियों में समुद्र-तटों के पार और सर्दियों में तटों से हटकर नदी-झरनों के पास मछुआरों और शिकारियों का जीवन व्यतीत करते थे। सन् २००२ की रूसी जनगणना में इनकी अनुमानित आबादी केवल ५,२८७ गिनी गई थी। इनकी भाषा बिलकुल पृथक है और इसका किसी भी अन्य ज्ञात भाषा से सम्बन्ध नहीं, हालांकि इस भाषा के अन्दर चार ज्ञात उपभाषाएँ हैं।
'निव्ख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
माना जाता है कि निव्ख़ों के पूर्वज साइबेरिया में बायकल झील से पूर्व में आज से १०,००० साल से भी पहले पहुंचे। निव्ख़ों के बाद इस क्षेत्र में बहुत सी अन्य जातियाँ आई जिनसे निव्ख़ों को बहुत हानि हुई। पहले यहाँ तुन्गुसी लोग आए, जिनके एक मान्छु-नामक समुदाय ने निव्ख़ों से लगान लेना शुरू कर दिया। १९वीं सदी तक इस इलाक़े में रूसी साम्राज्य का क़ब्ज़ा हो गया और रूसी कोज़ाकों ने निव्ख़ ज़मीनों को अपना बनाकर निव्ख़ों को एक छोटा-सा निर्धन अल्पसंख्यक समुदाय बना छोड़ा। आधुनिक युग में बहुत से निव्ख़ों ने रूसी रहन-सहन और खान-पान अपना लिया है। धार्मिक दृष्टि से अधिकतर निव्ख़ ओझा प्रथा में विशवास रखते हैं हालांकि कुछ ने रूसी ईसाई धर्म अपना लिया है।
स्लावी भाषाएँ
स्लावी भाषाएँ () या स्लावोनी भाषाएँ () हिन्द-यूरोपीय भाषा परिवार की एक उपशाखा है जो पूर्वी यूरोप, बाल्कन क्षेत्र और उत्तरी एशिया के साइबेरिया क्षेत्र में बोली जाती हैं। स्लावी भाषाएँ बोलने वाली मूल जातियों को स्लाव लोग कहा जाता है।
आमतौर पर भाषावैज्ञानिक स्लावी भाषाओँ को तीन उपपरिवारों में विभाजित करते हैं -
तुलसी पीठ
तुलसी पीठ सेवा न्यास जानकी कुंड, चित्रकूट, मध्य प्रदेश में स्थित एक भारतीय धार्मिक और सामाजिक सेवा संस्था है। इसे हिंदू धार्मिक नेता जगद्गुरु रामभद्राचार्य द्वारा २ अगस्त १९८७ को स्थापित किया गया था। रामभद्राचार्य का मानना है कि जहाँ पर यह पीठ स्थित है, उस जगह रामायण के अनुसार, राम ने अपने भाई भरत को अपनी चप्पले दी थी। यह प्रसिद्ध कवि संत तुलसीदास के नाम पर है।
तुलसी पीठ के परिसर में जगद्गुरूजी का पावन निवास, राघव सत्संग भवन नामक एक संलग्न सभामण्डप सहित काँच मंदिर नामक एक देवालय, एक छोटी गौशाला, नेत्रहीन विकलांग छात्रों के लिए एक विद्यालय, मानस मंदिर नामक एक देवालय जिसकी अंदरूनी दीवारों पर रामचरितमानस उत्कीर्ण है और जिसमे रामचरितमानस के 16 दृश्यों के चल-प्रतिरूप की प्रदर्शनी है। वहाँ जगद्गुरु रामभद्राचार्य विकलांग विश्वविद्यालय के छात्रों के लिए एक छात्रावास भी है।
तुलसी पीठ की गतिविधियों में संस्कृत और हिन्दी के हिंदू धार्मिक ग्रंथों का प्रसार और अध्ययन, गायों और साधुओं की सेवा, एक मासिक पत्रिका का प्रकाशन और विकलांग व्यक्तियों के लिए सहायता प्रदान शिविरों की व्यवस्था शामिल है। इस संस्थान ने रामभद्राचार्य द्वारा लिखित विभिन्न पुस्तकें को प्रकाशित किया है।
१९८३ में रामभद्राचार्य (उस समय रामभद्रादास) ने, केवल दूध और फल का आहार लेते हुए और केवल संस्कृत बोलते हुए, चित्रकूट के स्फटिक शिला में, अपना दूसरा छह-माह पायोव्रत रखा। चित्रकूट के युवराज हेमराज सिंह चतुर्वेदी रामभद्राचार्य से प्रभावित हुए और उन्हे जानकी कुंड में मंदाकिनी नदी के साथ ही स्थित एक ८० फीट × ६० फीट की भूमि दान की। गीता देवी, रामभद्रादास की ज्येष्ठ बहन, ने उन्हे उस भूखंड पर एक आश्रम बनाने के लिए सम्मत किया। रामभद्रादास ने वहाँ चार कमरों का निर्माण करवाया और वहाँ अक्सर जाना शुरू कर दिया। १९८६ में, उन्होंने इस नवनिर्मित आश्रम में नव-मास पायोव्रत रखा। उन्होंने यहाँ पर अपनी कथाएँ रखना भी शुरू कर दिया।
वर्ण स्मृतिलोप
चीनी, जापानी आदि पूर्वी एशिया की भाषाओं के अनुभवी वक्ता भी कुछ स्थितियों में इन लिपियों के वर्णों को लिखने की विधि भूलने लगते हैं जिसे वर्ण स्मृतिभ्रंश या वर्ण स्मृतिलोप (Character amnesia) कहते हैं। यह परिघटना विशेष रूप से इन्पुट विधि (Input method) का प्रयोग करने वालों में अधिक पायी जाती है जो रोमन वर्णों की सहायता से इन लिपियों को लिखते-लिखते हाथ से उन वर्णों को लिखने की क्षमता खो देते हैं। चीन और जापान में यह एक गम्भीर समस्या मानी जाने लगी है।
यह समस्या चीनी, जापानी आदि लिपियों के साथ इसलिये जुड़ी हुई है कि इनके वर्णों की संख्या हजारों में है जिन्हें बहुत परिश्रम करके बच्चों को रटाया जाता है। इसलिये अभ्यास छूटने पर इनके लिखने की विधि भूलने की बहुत अधिक सम्भावना होती है।
चीनी वर्ण सैकड़ों आम-आधारों (common radicals) और सैकड़ों ध्वन्यात्मक अवयवों के उपर 8 से लेकर 11 स्ट्रोक लगाकर बनाये जाते हैं। कुछ वर्ण बहुत जटिल होते हैं जिन्हें सीखने में बहुत दिमाग खपाना और परिश्रम करना पड़ता है। यदि लगातार हाथ से लिखकर अभ्यास न किया जाय तो इन्हें भूलने की सम्भावना बहुत अधिक होती है।
यह कहना कठिन है कि वर्तमान में कितने चीनी वर्ण उपयोग किये जाते हैं। नवीन एचएसके (HSK) नामक मानक चीनी दक्षता परीक्षा में 2,600 से अधिक विभिन्न वर्णों की जाँच की जाती है। इसी तरह 1988 में चीन ने आधुनिक चीनी में आमतौर पर प्रयुक्त वर्णों की जो सूची प्रकाशित की थी उसमें 7,000 से अधिक वर्ण थे। जापान में इससे कुछ कम वर्न उपयोग में लाये जाते हैं। जापान के शिक्षा मंत्रालय प्राइमरी और माध्यमिक विद्यालयों में 2,136 कंजी वर्ण सिखाये जाने की अनुशंशा करता है।
अनुक्रमणिका
किसी ग्रन्थ या किसी अन्य कृति में आये हुए प्रमुख शब्दों को वर्णक्रम में या किसी अन्य क्रम में सजाकर निर्मित सूची को अनुक्रमणिका या कॉन्कॉर्डैंस (concordance) कहते हैं। कम्यूटर प्रोग्रामों के आ जाने से यह काम अपेक्षाकृत बहुत सरल हो गया है किन्तु इसके पहले बहुत महत्वपूर्ण कृतियों (जैसे वेद, बाइबल, कुरान, शेक्सपीयर की कृतियाँ आदि) की ही अनुक्रमणिका निर्मित किये जा सके थे क्योंकि इसमें समय और खर्च बहुत लगता था और काम बहुत कठिन था।
विश्व की पहली अनुक्रमणिका 'वल्गेट बाइबल' (Vulgate Bible) की बनी थी जिसे सन्त चर के हग (Hugh of St Cher) (मृत्यु 1262) ने ५०० भिक्षुओं की सहायता से संकलित किया था। सन् 1448 में रब्बी मॉर्डेकाई नाथन (Rabbi Mordecai Nathan) ने हिब्रू भाषा की बाइबल की अनुक्रमणिका बनायी जिसे बनाने में दस वर्ष लगे।
जब किसी पाठराशि (टेक्स्ट) का अध्ययन/विश्लेषण करना होता है उस समय भाषाविज्ञान में अनुक्रमणिका का प्रायः प्रयोग होता है। कुछ उदाहरण नीचे दिये जा रहे हैं-अमेरिकी राष्ट्रीय कॉर्पस, ब्रितानी राष्ट्रीय कॉर्पस आदि में अनुक्रमणिका की तकनीकों का बहुतायत में प्रयोग होता है।
वे कम्प्यूटर प्रोग्राम जो अनुक्रमणिका तकनीकों का प्रयोग करने की सुविधा प्रदान करते हैं, 'संवादित्र' (concordancers) कहलाते हैं।
जर्मनी में विज्ञान और प्रौद्योगिकी
विज्ञान और प्रौद्योगिकी के क्षेत्र में जर्मनी की उपलब्धियाँ उल्लेखनीय हैं। अनुसंधान तथा विकास जर्मनी की अर्थव्यवस्था का प्रमुख अंग है। भौतिकी, गणित, रसायन विज्ञान तथा इंजीनियरी आदि विज्ञान के विविध विधाओं में जर्मनी के लोगों ने अत्यन्त महत्वपूर्ण अनुसंधान किये हैं। २०वीं शदी के अधिकांश काल में विज्ञान में जर्मनी को अन्य देशों की अपेक्षा अधिक नोबेल पुर्सकार मिले हैं।
इस देश के उद्योग, विश्वविद्यालय तथा अनुसंधान-संस्थान वैज्ञानिक अनुसंधान को बढ़ावा देते हैं।
टूटी खिड़कियों का सिद्धांत
टूटी खिड़कियों का सिद्धांत () अपराध-शास्त्र की एक विचारधारा है जिसके अनुसार शहरों में अव्यवस्था दिखने से असामाजिक तत्वों और अपराधियों को ग़लत काम करने के लिए मनोबल मिलता है और जुर्म बढ़ता है। यह सिद्धांत कहता है कि अगर शहर को सुव्यवस्थित और साफ़-सुथरा रखा जाए तो जुर्म भी कम होने लगते हैं।
टूटी खिड़की सिद्धांत का बखान सबसे पहले मार्च १९८२ में 'अटलांटिक मासिका' () नामक अमेरिकी पत्रिका में समाज-वैज्ञानिक जेम्ज़ विल्सन () और जॉर्ज कॅलिंग () ने एक लेख में किया। उन्होंने इसका उदाहरण देते हुए कहा -
इस सिद्धांत की बुनियादी दलील यह है कि असामाजिक व्यवहार तब ही रोक देना चाहिए जब वह छोटे-मोटे रूप में दिखे। अगर टूटी खिड़कियाँ फ़ौरन ठीक कर दी जाएँ तो असामाजिक नियत रखने वालों को संकेत मिलता है कि इस समाज में दुषव्यवहार और कुव्यवस्था बर्दाश्त नहीं किया जाता इसलिए उन्हें अपनी हदों में रहना चाहिए। अगर गलियाँ रोज़ साफ़ की जाएँ तो उनपर लोग कूड़ा भी कम डालते हैं।
१९७० और १९८० के दशकों में न्यू यॉर्क में बहुत हिंसात्मक जुर्म होते थे। लोगों में ख़ौफ़ का माहौल था। रेल यातायात इस शहर के रोज़मर्रा जीवन का महत्वपूर्ण हिस्सा है और रेलों पर भी अक्सर ग़ुंडागर्दी के हादसे होते थे। सन् १९८५ में जॉर्ज कॅलिंग को न्यू यॉर्क के नगर यातायात प्राधिकरण ने एक सलाहकार नियुक्त करा। उस समय इस शहर के रेलवे स्टेशनों की दीवारों पर और रेल के डब्बों के अन्दर असामाजिक लोगों ने तरह-तरह की चीज़ें लिखी हुई थी और अक्सर अपने गिरोहों से सम्बंधित नारे या चित्र बनाए होते थे। बहुत लोग बेजिझाक रेल स्टेशनों पर, या डब्बों के अन्दर, पेशाब तक कर दिया करते थे। १९८४ से १९९० तक इन सभी लिखाइयों को जोर लगाकर साफ़ किया गया।
१९९० में यह ऐलान किया गया कि रेल पर किसी को भी बिना-टिकट नहीं जाने दिया जाएगा, हालांकि तब लोग अक्सर बिना टिकट दिए रेल पर चढ़ जाया करते थे। उस समय शहर की पुलिस क़त्ल और चोरियों से निबटने में व्यस्त थी। बहुत लोगों ने इस ऐलान की निंदा करी और कहा कि चोरी-क़त्लों के वातावरण में पुलिस को यह एक और कम ज़रूरी काम देना मूर्खता है। फिर भी शहर की सरकार डट गई और उसने बेटिकट यात्रियों पर सख़्त​ जुरमाना करना शुरू कर दिया। २००१ में पाया गया कि न्यू यॉर्क में न सिर्फ़ रेल-सम्बन्धी अपराध बहुत कम हुए बल्कि क़त्ल और चोरी के हादसात का दर भी बहुत कम होने लगा था। अगले दस सालों तक शहर में जुर्म लगातार कम होता गया।
सार्वजनिक शौचालय अक्सर गंदे होते हैं। लेकिन कुछ समाज-शास्त्रियों ने अध्ययन करने पर पाया है कि जो शौचालय पहले से साफ़ हों उन्हें प्रयोग करने वाले भी कम गन्दा करते हैं। यानि कि जिन शौचालयों को ज़रा सा भी गन्दा होने पर फ़ौरन साफ़ कर दिया जाए उन्हें कम बार साफ़ करने की ज़रुरत होती है क्योंकि प्रयोग करने वालों को एक संकेत जाता है कि उनमें गंदगी करना स्वीकार्य नहीं है।